《宛转行二首 其二》
元代·胡奎

宛转复宛转，宛转如水中波。宛转复宛转，宛转如机上梭。

水波流恨去不返，机梭织愁可奈河。人生托交在知己，何论千里与万里。

长沙尚谪贾少年，东海谁招鲁连子。丰城双剑埋泥沙，斗间紫气腾光华。

当时张雷不识宝，千年绣涩生苔花。我歌宛转行，使君倾耳听。

圣人在位黄河清，腰金佩玉皆俊英。莫恋山中紫芝好，丈夫立功当及早。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。